《初入丹霞》
明代·释今壁

三十馀年劳梦寐，此心惟许此山知。护生堤外欣逢处，长老峰前独立时。

绕壑光回晴雪迥，散花香满宝幢垂。幸陪龙象荣何极，共赌人天九会期。

作者简介：今壁（？—一六九五），字仞千。东莞人。俗姓温。弱冠出世，习毗尼于鼎湖。闻天然禅师倡道雷峰，徒步归之。禅师一见知为法器，许以入室。清圣祖康熙七年（一六六八）元旦，与澹归禅师同日付嘱。三十四年（一六九五）冬，分座海云。未几示寂。清光绪《广州府志》卷一四一有传。